Az üres szék mögött álló komornyik felvilágosítá az uraságokat, hogy az orvos volt itt, az súgott neki valamit, mire a nagyságos asszony eltávozott.

Valószínűleg őnagysága hívatta magához. Egypár érzékeny kedély elejti azt a kérdést, vajon mi baja lehet őnagyságának. Mire az adminisztrátor úr, ki az üres elnöki szék mellett jobbrul foglalt helyet, sietett az egész társaságot megnyugtatni (már amennyire a hosszú asztalnál a szava elhallatszott), hogy Baradlayt ismét a „szokott betegsége” vette elő.

Egypár avatottabb vendég aztán halkan elmondá kevésbé tudós szomszédjának a nyilvános titkot, hogy Baradlay Kazimir szívverőér-kövesülésben szenved régen, már tán évtizedek óta, s emiatt gyakran nehéz szívbántalmak veszik elő; de amik mellett még azért évtizedekig élhet tovább, rendes életmód mellett.

A nagytiszteletű úr mindjárt emlékezett is egy adomára, melynek hagyománya szerint valami angol orvos, ki hasonló szívkövesülésben szenvedett, évekkel előre megjósolta saját halála óráját. Mire ez adoma kézrül kézre odább jutott az asztal végéig, már akkorra Józsa Gyuri történeteivel lett összezavarva.

Hiszen csak szokott baja a nagyságos úrnak, kit az Úristen éltessen még végtelen esztendőkig.

Jókai Mór: A kőszívű ember fiai

1. Az első bekezdés betűtípusa Impact, mérete 17 pt, világoskék színű, jobbra igazított
2. A második bekezdés középre zárt, bal és jobb oldali behúzása 3-3 cm
3. A harmadik bekezdés első sora 2,5 cm-re, a jobb oldala 1 cm-re van behúzva
4. A negyedik bekezdésben az első sor kivételével mindegyik sor 3,6 cm-re van a bal margótól és sorkizárt
5. Az ötödik bekezdés középre igazított, jobb oldali behúzása 5 cm
6. A hatodik bekezdés jobbra zárt, félkövér, kiskapitális és piros színű
7. A páratlan bekezdések után 18 pt, a páros bekezdések után 36 pt térköz van
8. Minden bekezdésben 1,5 sorköz van